31987D0124
L 051/41
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 19 януари 1987 година
относно списъка с предприятия в Чили, които са одобрени за целите на вноса на прясно месо в Общността
(87/124/ЕИО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Директива 72/462/ЕИО на Съвета от 12 декември 1972 г. относно санитарните и ветеринарно-медицинските проблеми при внос на животни от едрия рогат добитък и свине, и на прясно месо от трети страни (1), последно изменена с Директива 86/469/ЕИО (2), и по-специално член 4, параграф 1 и член 18, параграф 1 от нея,
като има предвид, че предприятията в трети страни не могат да получат разрешение за износ на прясно месо към Общността, освен ако същите не отговарят на общите и специални условия, посочени в Директива 72/462/ЕИО;
като има предвид, че въз основа на първоначална проверка нито едно предприятие в Чили не отговаряше на изискванията по задоволителен начин;
като има предвид, че последващите проверки, извършени съгласно член 5 от Директива 72/462/ЕИО и член 2, параграф 1 от Решение 86/474/ЕИО на Комисията от 11 септември 1986 г. относно проверките на място, извършвани в рамките на вноса на животни от едрия рогат добитък и свине, и на прясно месо от трети страни (3), показа, че нивото на хигиената в едно предприятие се е повишило и следователно може да се счита за задоволително;
като има предвид, че при тези обстоятелства това предприятие може да бъде включено в списъка с предприятия, които имат разрешение да изнасят за Общността;
като има предвид, че условията за внос на прясно месо от предприятия, които попадат в списъка, приложен към настоящото решение, продължават да са предмет на разпоредбите, които са установени другаде, както и на общите разпоредби на Договора; като има предвид, че по-специално вносът от трети страни и изпращането до други държави-членки на определени категории месо, като например месо, което съдържа остатъци от определени вещества, са обхванати от хармонизирани правила на Общността, които все още не се прилагат в своята цялост;
като има предвид, че мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
1. Предприятието в Чили, което е посочено в приложението, се одобрява за целите на вноса на прясно месо в Общността, в съответствие с горепосоченото приложение.
2. Вносът от предприятия, посочени в приложението, следва да остане предмет на ветеринарните разпоредби на Общността, които са установени другаде.
Член 2
Държавите-членки забраняват вноса на прясно месо, ако то е с произход от предприятие, различно от тези, посочени в приложението.
Член 3
Настоящото решение влиза в сила на 15 януари 1987 г.
Член 4
Адресати на настоящото решение са държавите-членки.
Съставено в Брюксел на 19 януари 1987 година.